OpenLLM-France/wikimedia huggingface dataset:
# Gostyń

Gostyń (alemanez: Gostyn, 1941-45: Gostingen ) Poloniako mendebaldeko hiria da, Polonia Handiko Voivodatuan kokatua. Gostyń konderriaren eta Gostyń udalerriaren herriburu eta egoitza da. 2004ko ekainaren 30eko datuen arabera, 20.746 biztanle zituen.
Gostyń-eko mugarri nagusia Święta Góra-ko basilika da (Mendi Santua), Poznango artzapezpikutzako gurtza marianoko santutegi nagusia, Pompeo Ferrariren maisulana.

## Historia

Gostyń XIII. mendean sortutako herria da. Mikołaj Przedpełkowic bertako nobleak fundatu zuela esan ohi da, etaPrzemysł II.ak herri eskubideak eman zizkion 1278an. Gostyń inguruko herrixkaren izena hartu zuen, eta hura Stary Gostyń ("Gostyń zaharra") bilakatu zen orduan.
XVI. mendean Gostyń eskualdeko Erreforma protestanteko zentro garrantzitsua izan zen eta 1565ean Polonia Handiko hainbat protestanteren sinodo bat ospatu zen bertan.
1793an Gostyń Prusiak anexionatu zuen Poloniako Bigarren Partizioan . 1807an poloniarrek berreskuratu zuten Varsoviako dukerriaren iraupen laburrean, baina 1815ean Prusiak berriro irentsi zuen. Gostyń poloniarren erresistentziaren gune bat izan zen germanizazio politiken aurrean. 1835ean Kasyno Gostyńskie sortu zen, Poloniako tokiko erakunde esanguratsua, izaerra sozialez mozorrotuta, ekonomia, hezkuntza eta liburutegi jarduera abertzaleak burutu zituena. Prusiarrek 1846an abolitu zuten erakundea eta liburutegiaren bilduma Poznanera eraman zuten. Gostyń Polonia Handiko 1948ko altxamendua prestattu zeneko guneetako bat izan zen.

### Bigarren Mundu Gerran

Bigarren Mundu Gerran Poloniako inbasioan, Gostyń Wehrmacht-ak harrapatu zuen 1939ko irailaren 6an. 30 herritarrentzako exekuzio zerrendak prestatu zituzten alemanek berehala, haien artean Hipolit Niestrawski alkatea. Kanporatze masibo bat ere egin zuten 1939ko abenduaren 4an hasita, Gostyngo 2.000 poloniar Gobernu Orokorrera deportatuak izan ziren Ernst Damzog SS-Standartenführerrak aginduta .
Herriko erresistentzia-kideen kontrako operazioak ere izan ziren. 12 exekutatu zituzten Dresden-en, 1942ko epaiketa fartsa baten ondoren, eta dozenaka sartu zituzten kontzentrazio eremuetan, non 37 hil ziren.
Alemaniaren okupazioa 1945ean amaitu zen.

## Erreferentziak

* ↑ (Polonieraz) Fabryka, Studio. «Historia» www.gostyn.pl (Noiz kontsultatua: 2021-02-20).
* ↑ (Polonieraz) «Gostyń - Encyklopedia PWN - źródło wiarygodnej i rzetelnej wiedzy» encyklopedia.pwn.pl (Noiz kontsultatua: 2021-02-20).
* ↑ Txantiloi:Pl-PL «Kasyno gostyńskie • Odkryj Wielkopolskę • sprawdź ciekawe miejsca w Twojej okolicy» regionwielkopolska.pl 2016-10-20 (Noiz kontsultatua: 2021-02-20).
* ↑ (Polonieraz) S.A, Wirtualna Polska Media. (2015-08-20). «Czarny Legion - polska organizacja podziemna rozbita przez Niemców» opinie.wp.pl (Noiz kontsultatua: 2021-02-20).

## Kanpo estekak

* Datuak: Q422286
* Multimedia: Gostyń / Q422286
# Gosvinta

Gosvinta ?-589) Hispania eta Septimaniako erregina ezkontide bisigodoa izan zen. Bi errege ezkondu zituen, Atanagildo eta Leovigildo hurrenez hurren. Lehendabiziko ezkontzan bi alaba izan zituen: Brunilda eta Galsvinta, Sigeberto I.a eta Txilperiko I.a merovingiarrak ezkondu zituztenak.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* ↑ Dahmus, Joseph Henry. (1972). Seven Medieval Queens. .
* Datuak: Q1274582
# Gotaine

Gotaine Zuberoako antzinako udalerria izan zen. 1841ean Irabarnerekin batera Gotaine-Irabarne udalerria osatu zuen.

## Toponimia

Frantsesezko toponimoa Gotein da. Toponimoa historian zehar honela idatzia izan zen:
* Gotenh (1375, Luntzen paperak),
* Goutain (XVII. mendeko Arthez-Lassalle familiaren paperak).

## Biztanleriaren bilakaera

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 260 | 229 | 276 | 240 | 318 | 319 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
Iturria : Cassini proiektua

## Ikustekoak

Herriko elizak hiru puntako kanpandorrea du, Hirutasuna adierazteko.

## Erreferentziak

* ↑ Dictionnaire topographique Béarn-Pays basque - Paul Raymond
* ↑ Bearnoko notarioa zen Luntzen paperak - Archives départementales des Pyrénées-Atlantiques
* ↑ Atharratzeko Arthez-Lassalle familiaren paperak
* ↑ EHESS: Cassini proiektua
* ↑ Philippe Veyrin, Les Basques, 241. orr. - Arthaud, 1975 ISBN 2700300386

## Kanpo estekak

* Datuak: Q3111477
# Gostynin landa-udalerria

Gostynin Poloniako Mazoviako voivoderriko landa-udalerri bat da, Gostynin barrutian kokatuta. 270,37 km²ko azalera du eta 2017ko datuen arabera 12161 biztanle zituen.

## Kanpo estekak

* Udalaren webgunea
* Datuak: Q1532928
* Multimedia: Gmina Gostynin / Q1532928
ieaMazoviako voivoderriko udalerriak :
# Gilgo-Oak Beach-Captree (New York)

Gilgo-Oak Beach-Captree Ameriketako Estatu Batuetako erroldak esleitutako leku bat da. Suffolk konderrian kokatuta dago, New York estatuan. 333 biztanle ditu, 3,6 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q3461976
# Gili Sharir

Gili Sharir (Mazor (Israel), 1999ko azaroaren 22a) judo borrokalari israeldarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Israel ordezkatuz, brontzezko domina lortu zuen talde mistoko kategorian (Alemaniako taldearekin elkarbanatuz), Frantziako taldearen (urrezkoa) eta Japoniakoaren (zilarrezkoa) atzetik. Honako hauek osatzen zuten Israelgo taldea: Peter Paltchik, Timna Nelson Levy, Tohar Butbul, Gili Sharir, Li Kochman, Raz Hershko, Or Sasson, Sagi Muki, Shira Rishony, Inbar Lanir, eta Baruch Shmailov-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Mistoa taldeka, |

## Erreferentziak

* ↑ «Gili Sharir» JudoInside.com-en 2021-11-02an begiratua (Ingelesez)
* ↑ «Gili Sharir» olympedia.org 2021-11-02an begiratua(Ingelesez)
* ↑ «Gili Sharir» Olympics.com 2021-11-02an begiratua (Gaztelaniaz)
* ↑ «Judoa, mistoa taldeka, emaitzak 2020» olympedia.org (Ingelesez)

## Kanpo estekak

* Datuak: Q106718591
* Multimedia: Gili Sharir / Q106718591
# Gilford

Gilford Ipar Irlandako udalerri bat da, Down konderrian dagoena. 2001eko erroldaren arabera 1.573 biztanle zituen.

## Kanpo estekak

* Datuak: Q2442269
* Multimedia: Gilford, County Down / Q2442269
# Gilgit-Baltistan

Gilgit-Baltistan (Urdu: شمالی علاقہ جات) Pakistanen menpe dauden lurraldeak dira, Kaxmirren kokatutakoak.
Ipar-mendebaldean Afganistan, ipar-ekialdean Txina, Azad Kaxmir (Pakistan) eta Jammu eta Kaxmir (India) hego-ekialdean eta Ipar-Mendebaldeko Muga Probintzia (Pakistan) mendebaldean.

## Eremuen banaketa

Hiru azpi-eremutan eta sei barrutitan banatuta daude lurralde hauek:
* Baltistan:
** Ghanche (Khaplu hiriburua)
** Skardu (Skardu)
* Diamir:
** Astore (Gorikot)
** Diamir (Chilas)
* Gilgit:
** Ghizer (Gahkuch)
** Gilgit (Gilgit)

## Hikuntzak

Urdu hizkuntza lurraldeko "lingua franca" da, biztanle gehienek ulertuta. Shina hizkuntza, aldaera askorekin, %40ak hitz egiten du, batez ere Gilgit eta Diamiren, eta Ghizereko toki bartzuetan.
Bestela, tibeteraren aldaera den Baltieraz mintzatzen da Baltistango jendea. Hiztun gutxiagok egiten dute Wakhieraz, Burushaskiz, Khowarez eta Pashtoz.

## Mendiak

Pakistango mendi nagusiak hemen kokatuta daude: K2 (8.611 m), Nanga Parbat (8.125 m), Gasherbrum I (8.068 m), Broad Peak (8.047 m) eta Gasherbrum II (8.035 m).

## Ikus, gainera

* Pakistanen banaketa administratiboa

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).

## Kanpo estekak

* Datuak: Q200697
* Multimedia: Gilgit-Baltistan / Q200697
# Gilgo (New York)

Gilgo Ameriketako Estatu Batuetako erroldak esleitutako leku bat da. Suffolk konderrian dago, New York estatuan. 185 biztanle ditu, 30,3 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q5561796
# Gilford (New Hampshire)

Gilford New Hampshireko Belknap konderrian dagoen herri bat da, Ameriketako Estatu Batuetan. Azken zentsuaren arabera 7.699 biztanle zituen. Winnipesaukee lakuan dago eta hainbat estatu-parke daude bertan, tartean Ellacoya, Belknap Mountain edo Gunstock.

## Kanpo estekak

* Datuak: Q972314
* Multimedia: Gilford, New Hampshire / Q972314
# Gilgamex

Gilgamex (sumerreraz: 𒄑𒂆𒈦, Gilgameš, hasiera batean, Bilgamex 𒄑𒉈𒂵𒈩) Urukeko errege bat zen, Mesopotamian, K.a. 2800 eta 2500 artean bizi izan zena. Gilgamexen epopeiako pertsonaia nagusia da, literaturaren historiako lehen lan handitzat hartzen den poema.
Epopeian Gilgamex erdijainko bat edo super-gizon bat da indar nagusia duena Urukeko harresia eraikitzeko bere jendea babesteko eta Utnapishtim jakintsuarekin elkartzeko bidaia egin zuen. Sumerreko Erregeen Zerrendaren arabera Gilgamexek hirian agindu zuen 126 urtez. Tummal Inskripzioan Gilgamexek eta bere seme Ur-Nungalek Ninlilen santutegia berregin zuen Tummalen, Nippurreko hiriko auzo sakratuan.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 4 or..
* ↑ Dalley, Stephanie. (2000). Revised ed. Myths from Mesopotamia. Oxford University Press, 40 or. ISBN 0-19-283589-0. Aipua: «Precise dates cannot be given for the lifetime of Gilgamesh, but they are generally agreed to lie between 2800 and 2500 BC.».
* ↑ Keys, David. «First lines of oldest epic poem found» The Independent Aipua: «The beginning of the world's first truly great work of literature - the 4,000-year-old Mesopotamian Epic of Gilgamesh, the poem on which the story of Noah and the Flood was probably based - has been discovered in a British Museum storeroom.».

## Ikus, gainera

* Gilgamexen epopeia

## Kanpo estekak

* Joseba Aurkenerena: "Gilgamesh eta uholde handia". Naiz.eus. 2016/01/05
* Datuak: Q159709
* Multimedia: Gilgamesh / Q159709
# Gyromitra gigas

Gyromitra gigas Discinaceae familiako onddo espezie bat da. Kantitate txikitan eta ez etengabe jan daiteke. Pozoia lurruntzeko eta jangarria egiteko, lehortu eta 6 hilabete itxaron behar da kontsumitu ahal izateko. Edo uretan irakin denbora luzez.
Sinonimoak: Gyromitra montana, Helvella gigas, Discina gigas, Discina montana.

## Deskribapena

Karpoforoa: Handia, (18 cm artekoa), loreontzi itxurakoa, zirkunboluzio zerebriforme irregularrez osatua. . Oinari lotua hainbat puntutan, hurraren kolorekoa, marroi argi kolorekoa, nahiko uniformea, barrutik zertxobait argiagoa.
Hanka: Zurixka, laburra, 3 cm arteko lodierakoa, zirrikitu irregularrekin eta hutsuneekin.
Haragia: Oso mehea eta hauskorra (oinean izan ezik). Usain gabekoa eta zapore leunekoa.
Etimologia: Gyromitra terminoa grekotik dator, biribila esan nahi duen “gyros” hitzetik eta diadema esan nahi duen “mitra” hitzetik. Gigas epitetoa berriz latinetik dator, erraldoia esan nahi duen “gigas” hitzetik. Bere dimentsio handiengatik.

## Toxikotasuna

Toxikoa.

### Nahasketa arriskua

Gyromitra esculenta delakoak zerebelo itxura du, txikiagoa da, kolore arre-gorrixka ilunagoa du, tolestura txikiagoak, estuagoak eta hobeto egindakoak, hanka luzeagoa eta meheagoa eta koniferoetan bakarrik agertzen da (inoiz ez hostozabaletan). Gyromitra infula espezieak zaldi-zela itxura du eta udazkenean ateratzen da.

## Sasoia eta lekua

Udaberrian. Goian. Hostozabaletan. Gutxitan koniferoetan edo piorno sastrakadietan.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 477 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 661 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Gyromitra gigas: GBIF—the Global Biodiversity Information Facility.

## Kanpo estekak

* Datuak: Q2627281
* Multimedia: Gyromitra gigas / Q2627281
* Espezieak: Gyromitra gigas
# Gyrophragmium delilei

Gyrophragmium delilei Agaricaceae familiako onddo espezie bat da.

## Deskribapena

Karpoforoa: Estipitatua, 20 cm-ko altueraraino iristen da. Hanka, 0,7 eta 2 cm bitarteko lodierakoa, zuri zikin kolorekoa, oinarrirantz hori biziagoko joerarekin, arre-beltzaxka goialdean esporak erortzean, oso zimurtsua eta ezkatatsua, okerra, eraztun ezkatatsu batzuekin apainduta, bata goiko aldean nabarmenena eta bestea oinari atxikita bagina itxurako egitura moduko bat sortzen dute, librea, kopa formakoa.
Oina gorantz mehetu egiten da eta goiko terminalean luzatu egiten da 3 eta 6 cm bitarteko zabalera eta 2 cm-ko altuera duen disko pileiforme moduko batean. Kapelaren gainazalean ia beti titi bat izaten du, bestela leuna, zimurtsua, berezia, paper itxurakoa, arre-grisaxka, horia edo hori argia eta himenioarekin kontaktu zuzenean, orri arrexkaz edo beltzez osatua, zuzenak edo okerrak, geruza pileikaren beheko gainazalean zintzilik, libre, Agarcoide itxura ematen diote.

## Jangarritasuna

Interes gastronomikorik gabea.

### Nahasketa arriskua

Battarrea phalloides eta Montagnea arenaria delakoen antza izan dezake.

## Sasoia eta lekua

Oso urtaro beroetan. Eremu hareatsuetan, normalean itsas kostaldean, landare bitxiren bat dagoenean.

### Banaketa eremua

Kanada, Ameriketako Estatu Batuak, Uzbekistan, Espainia, Sardinia.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 533 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Gyrophragmium delilei: GBIF—the Global Biodiversity Information Facility.

## Kanpo estekak

* Datuak: Q10512225
# Gyrodontium sacchari

Dentipellis fragilis Coniophoraceae familiako onddo espezie bat da.
Sinonimoak: ''Hydnum henningsii, Gyrodontium henningsii, Boninohydnum pini, Hydnum flavidum.

## Deskribapena

Kapela: 0,5 eta 2,5 cm bitarteko diametrokoa, elastikoa, gutxi asko sakabanatuta, erresupinatua, tuberkulatu-estalaktitikoa, enmarginatua, hori-haragi kolorekoa, guztiz eztentxoz estalia, lehenengo tuberkuliformeak, gero espatuliformeak edo ezten formakoak. Guztiz leizetsua, ezten lezniformez estalitako barrunbearekin.
Haragia: Horia, haritsua.
Etimologia: Hydnum terminoa greziar tubero hitzetik dator, Linneoren onddo genero honi emandako izen arbitrarioa. Henningsii epitetoa pertsona izenetik dator.

## Jangarritasuna

Interes gastronomikorik gabea.

### Nahasketa arriskua

Bere eztenak eztalaktita txikiak balira bezala erakusten dituen Hidnacea forma bitxia.

## Sasoia eta lekua

Landare exotikoen enborretan.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 479 or. ISBN 84-282-0253-6 (T.I). ISBN: 84-282-0538-8 (O.C.)...
* ↑ Gyrodontium sacchari: GBIF—the Global Biodiversity Information Facility.

## Kanpo estekak

* Datuak: Q10512212
* Multimedia: Gyrodontium sacchari / Q10512212
# Gyrolita

Gyrolita silikato motako minerala da eta gyrolite taldearen kidea da.

## Ezaugarriak

Gyrolita silikato mineralaren formula kimikoa hau da: ${\ce {NaCa16Si23AlO60(OH)8 * 14H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Gyrolite: Mineral information, data and localities.» www.mindat.org (Noiz kontsultatua: 12-05-2019).
# Gyroporus lacteus

Gyroporus lacteus Gyroporaceae familiako onddo espezie bat da. Prestatzean urdin kolore bizia galdu egiten du. Oina baztertu egin behar da, larrukara da.
Sionimoak: Gyroporus cyanescens var. lacteus, Boletus cyanescens var. lacteus.

## Deskribapena

Kapela: Handia, 15-20 cm artekoa. Hemisferikotik ganbilera eta lautua, ertz lodia, soberakin pixka batekin. Kapelaren azala lehorra, matea, gaztetan feltroduna, zuri garbitik zuri-kremara doan kolorekoa, ebaki edo igurtziz gero, urdin ilun bihurtzen da, tutuak, poroak, oina eta haragia bezala.
Tutuak: Laburrak, zuriak.
Poroak: Txikiak eta biribilak, gaztetan zuri garbiak, zahartzean krema kolorekoak eta horiak bihurtzen dira.
Hanka: Zuria, sendoa, irregularra, hauskorra, leizetsua, oinarria loditua.
Haragia: Zuria, sendoa, ugari.
Etimologia: Gyroporus hitza grekotik dator eta zirkulua esan nahi du, zirkulua eta poroak (póros). Poro biribilekin. Lacteus epitetoa berriz latinetik dator, zurixka esan nahi duen “lacteus” hitzetik. Bere kolore argiagatik.

## Jangarritasuna

Jangarri ona.

### Nahasketa artiskua

Gyroporus cyanescens taxoi nominala, txikiagoa da, kapela eta oina gaztetan hori-krema kolorekoa (ez zuria), ebakitzean urdin argi kolorera biratzen du (ez hain iluna), lurretik erabat ateratzen da, hostozabalen basoak nahiago ditu (ez pinuak), udazkenean ateratzen da baina baita udaberrian ere, habitata penintsulako iparraldea.

## Sasoia eta lekua

Udazkenean. Normalean taldeka ateratzen da. Aldaera arraroa eta urria, babestu beharrekoa. Pinudietan bakarrik (Pinus pinaster). Penintsulako erdialdeko lur hareatsuetan, ia lurperatuta hazten da, lur hareatsuko tontor bat osatuz.

### Banaketa eremua

Errusia.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 443 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Gyroporus lacteus: GBIF—the Global Biodiversity Information Facility.

## Kanpo estekak

* Datuak: Q107718818
# Gobiinae

Gobiinae Gobiidae familiako arrain azpifailia bat da. Ozeano guztietan eta erreka eta laku batzuetan bizi dira, baina gehienak ur epeletan bizi dira. Guztira 160 genero eta 1149 espezie ezagutzen ditugu.

## Generoak

* Aboma
* Acentrogobius
* Afurcagobius
* Akko
* Amblyeleotris
* Amblygobius
* Amoya
* Anatirostrum
* Ancistrogobius
* Antilligobius
* Aphia
* Arcygobius
* Arenigobius
* Aruma
* Asterropteryx
* Aulopareia
* Austrolethops
* Babka
* Barbulifer
* Barbuligobius
* Bathygobius
* Benthophiloides
* Benthophilus
* Bollmannia
* Bryaninops
* Buenia
* Cabillus
* Caffrogobius
* Callogobius
* Caspiosoma
* Chriolepis
* Chromogobius
* Corcyrogobius
* Coryogalops
* Coryphopterus
* Cristatogobius
* Croilia
* Cryptocentroides
* Cryptocentrus
* Crystallogobius
* Ctenogobiops
* Deltentosteus
* Didogobius
* Discordipinna
* Drombus
* Ebomegobius
* Echinogobius
* Economidichthys
* Egglestonichthys
* Ego
* Elacatinus
* Eleotrica
* Evermannia
* Eviota
* Exyrias
* Favonigobius
* Feia
* Fusigobius
* Gammogobius
* Ginsburgellus
* Gladiogobius
* Glossogobius
* Gobiodon
* Gobiopsis
* Gobiosoma
* Gobius
* Gobiusculus
* Gobulus
* Gorogobius
* Grallenia
* Gymneleotris
* Hazeus
* Hetereleotris
* Heterogobius
* Heteroplopomus
* Hyrcanogobius
* Istigobius
* Kelloggella
* Knipowitschia
* Koumansetta
* Larsonella
* Lebetus
* Lesueurigobius
* Lobulogobius
* Lophiogobius
* Lophogobius
* Lotilia
* Lubricogobius
* Luposicya
* Lythrypnus
* Macrodontogobius
* Mahidolia
* Mangarinus
* Mauligobius
* Mesogobius
* Microgobius
* Minysicya
* Myersina
* Nematogobius
* Neogobius
* Nes
* Nesogobius
* Obliquogobius
* Odondebuenia
* Ophiogobius
* Oplopomops
* Oplopomus
* Opua
* Padogobius
* Palatogobius
* Palutrus
* Parachaeturichthys
* Paragobiodon
* Paratrimma
* Pariah
* Parkraemeria
* Parrella
* Pascua
* Phoxacromion
* Phyllogobius
* Platygobiopsis
* Pleurosicya
* Polyspondylogobius
* Pomatoschistus
* Ponticola
* Porogobius
* Priolepis
* Proterorhinus
* Psammogobius
* Pseudaphya
* Psilogobius
* Psilotris
* Pycnomma
* Rhinogobiops
* Risor
* Robinsichthys
* Signigobius
* Silhouettea
* Siphonogobius
* Speleogobius
* Stonogobiops
* Sueviota
* Sufflogobius
* Thorogobius
* Tigrigobius
* Tomiyamichthys
* Trimma
* Trimmatom
* Tryssogobius
* Valenciennea
* Vanderhorstia
* Vanneaugobius
* Varicus
* Vomerogobius
* Wheelerigobius
* Yoga
* Yongeichthys
* Zebrus
* Zosterisessor

## Erreferentziak

* ↑ Tornabene, L. & Van Tassell, J.L. (2014): Redescription of the goby genus Gobiosoma (Teleostei: Gobiidae: Gobiosomatini), with the synonymy of the genus Enypnias. Journal of Natural History, 48 (23-24): 1413-1437.

## Kanpo estekak

* Datuak: Q945536
* Multimedia: Gobiidae / Q945536
* Espezieak: Gobiinae
# Gobiletria

Gobiletria Holcopogonidae familiako tximeleta genero bat da. Bere espezie tipoa Gobiletria kaszabi da.

## Espezieak

| Espeziea | Irudia | Egoera |
| Gobiletria kaszabi | | daturik gabe |

## Kanpo estekak

* Datuak: Q18523268
* Espezieak: Gobiletria
# Hardoitarrak

Hardoitarrak (edo Hardoytarrak, frantses idazkerarekin) Angeluko pilota elkarte nagusia da.

## Historia

Angeluko bi pilota plazek (Brun eta Hardoi) pilotaren presentzia erakusten dute herri horretan XX. mendearen hasieratik. Gaur arte, pilotari anitz ikusi izan badira eta jendetza inportantea ekarrarazten bazuten ere (udan zehar gehienbat), 1980. urtea itxoin behar izan da pilotaren irakaskuntza Angelun ikusteko. Urte hartan, Pettan Diriart abadeak zuen Hardoitarrak sortu katixima segitzen zuten hamar bat haurrekin. Pilota eskolak laister arrakasta lortzen du bereziki abadearen kudeatzeari esker : hark zituen haurrak hornitzen (pilotak, joko garbiko saskiak,...) eta entrenatzaile batzuei laguntza eskatu zien. Hala nola, Christian Lansalot eta Jean Marie Lopez joko garbiko entrenatzaile bilakatzen dira, kudeaketa Johane Urhe-ri utziz. Esku huska, berriz, Gilen Zaldunbidek ardura hartzen du, Peio Merle, Dominique Jauregiberri, Germain Biskai eta André Mendibururen laguntzarekin.
Urtez urte, pilota eskolak pilotazaleen aitamak bazkidetzen saiatu da, batzuetan haietariko batzuk entrenatzaile bilakatuz ere. Horrela, joko garbian Battitte Biskai, Pettan Bidegorri (Hazparneko Noizbaiten aritu izan den erreboteko pilotari ospetsua) eta Germain Cazenave entrenatzaile gisa pilota eskolan sartzen dira. Esku huska, Michel Bernats (Uztaritzeko Kapito Harri taldean aritua), Jean Leon Pebet, Frantxoa Beheti, Noel Goñi, Serge Lebourdon eta Jean Marc Blain izan dira Hardoitarrakeko entrenatzaile.
Joko garbi eta esku huskako bi pilota eskolekin batera, geroztik beste joko mota batzuk erantsiak izan dira: errebotea, pasaka eta xarea. 1990eko hamarkadan emakumezkoen pala sekzioa ideki zen, baina bost urte baizik igaro zituen. Hardoitarrakek bere lehen emaitzak laster lortzen ditu: 1987an Frantziako joko garbi txapelketa irabazten du kadete mailan.
1999ko irailan, gazte enplegua sortzen da: Mikel Funosas, erreboteko, xareko eta joko garbiko pilotariak beteko du. Klubaren entrenatzaile nagusia da.

## Joko motak

Hardoitarrak pilota eskolak bost joko mota eskaintzen ditu bere ikasleei: esku huska, joko garbia, errebotea, xarea eta pasaka.

## Angeluko pilotalekuak

Angeluk pilotaleku zenbait ditu:
* Plazak:
** Hardoi
** Lamothe
** Brun
** Blancpignon
** Sainte-Marie
** Haiz Pean
* Ezker paretak:
** El Hogar
** Blancpignon
** Les Cigales
* Trinketak:
** Haiz Pean: kiroldegiak bi trinket dauzka, bat tradizionala, besteak eskuineko murrua berinezkoa du.
** EDF

## Ereserkia

    Xutik mutil, xutik Hardoi
    Jo pilota punpetik!
    Xutik mutil, xutil Hardoi
    Jo pilota airetik!
    Zer da pilota?
    Ona edo falta?
    Zuri edo eni?
    Segi segi beti beti pilota

## Kanpo estekak

* (Frantsesez) Klubaren webgunea
* Datuak: Q12258892